rlitschk/wikidir huggingface dataset:
Berru [bɛʁy](info) ìsch a frànzeescha Gmainda mìt 599 Iiwoohner (Schtànd: 1. Januar 2020) ìm Département Marne ìn dr Regioon Grand Est (vor 2016: Champagne-Ardenne). Sa gheert zem Arrondissement Reims un zem Kàntoon Bourgogne. D’ Iiwoohner nännt m’r Berruyates [bɛʁyjat](info) (fìr d’ Fràuija) un Berruyats [bɛʁyja](info) (fìr d’ Manner). Berru lììgt äbba niina Kilomeeter oscht-nordeeschtlig vum Schtàdtzäntrum vu Reims. Umgaa wìrd Berru vu da Nochbergmainda Caurel ìm Norda, Lavannes ìm Norda un Nordoschta, Époye ìm Oschta, Beine-Nauroy ìm Süüdoschta, Nogent-l’Abbesse ìm Süüda, Cernay-lès-Reims ìm Wäschta un Süüdwäschta so wia Witry-lès-Reims ìm Nordwäschta. Uff’m Gmaindabooda lììgt d’ Ärheewung Mont de Berru (270 m). Àm Nordrànd vum Hììgel sìnn Raablander vum Wiibàuigebiat Champagne, wu vor àllem Chardonnay gepflànzt wìrd. d’ romàànischa, reemisch-kàthoolischa Màrtiinskìrìch (Saint-Martin) üss’m 12./13. Joohrhundert, wo zitter 1921 àls Histoorisch Dankmool mìt’ra nàzionààla Bediitung klàssifiziart ìsch. Ìn dr Kìrìch sìnn s’ Holzkrüzifix üss’m 16. Joohrhundert so wia dr verguldana Sìlwerkälch üss’m Joohr 1575 àls Objakta bii da Histoorischa Dankmooler mìt’ra nàzionààla Bediitung klàssifiziart. Üsserdam ìsch d’ Holzschtàtüüta vum hl. Màrtiin üss’m 18. Joohrhundert àls Histoorisch Dankmool mìt’ra regionààla Bediitung iig’schtuuft. dr diitscha Soldààtafrììdhoof, wu 17.556 Soldààta-n-üss’m Äärschta Waltkriag beardigt sìnn. Ar ìsch ìm Àwrìl 1923 vu da frànzeescha Militäärbeheerda-n-ààg’lajt worra. s’
Nogent-l’Abbesse [nɔʒɑ̃ labɛs](info) ìsch a frànzeescha Gmainda mìt 530 Iiwoohner (Schtànd: 1. Januar 2020) ìm Département Marne ìn dr Regioon Grand Est (vor 2016: Champagne-Ardenne). Sa gheert zem Arrondissement Reims un zem Kàntoon Bourgogne. D’ Iiwoohner nännt m’r Nogentaises [nɔʒɑ̃tɛz](info) (fìr d’ Fràuija) un Nogentais (fìr d’ Manner) [nɔʒɑ̃tɛ](info). Dr Nàmma Nogent schtàmmt üss da gàllischa Wärter novio- („näi“) un -entum („Dorf“, „Haim“) un bediitet somìt „Näi Dorf“. S’ Wort L’Abbesse bediitet uff Frànzeesch „Àbtin“. A wiibliga Kongregàzioon hàt sìch ìm 8. Joohrhundert ìm Dorf nììdergloo. Wahrend dr Frànzeescha Revoluzioon hàt s’ Dorf dr Nàmma Mont-Nogent trajt. S’ Wort Mont bediitet aifàch „Barg“ uff Frànzeesch. Nogent-l’Abbesse lììgt äbba niin Kilomeeter eeschtlig vum Schtàdtzäntrum vu Reims. Umgaa wìrd Nogent-l’Abbesse vu da Nochbergmainda Berru ìm Norda, Beine-Nauroy ìm Oschta, Prunay ìm Süüda, Puisieulx ìm Süüdwäschta so wia Cernay-lès-Reims ìm Wäschta. d’ reemisch-kàthoolischa Petruskìrìch. Ìn dr Kìrìch sìnn d’ Pietà üss’m 17. Joohrhundert so wia-n-a Grààbmol mìt’ma Kriizigungsrelief bii da Histoorischa Dankmooler vu nàzionààler Bediitung klàssifiziart. Zallamols sìnn àui a Holzschtàtüüta vum Ritter Caprasius üss’m 15. Joohrhundert so wia d’ Glààsfanschter vum hl. Petrus un em hl. Sebastian bii da Histoorischa Dankmooler vu nàzionààler Bediitung iitrajt gsìì. a Kriagerdankmool, fìr d’ Soldààta vum
Beine-Nauroy [bɛn noʁwa](info) ìsch a frànzeescha Gmainda mìt 992 Iiwoohner (Schtànd: 1. Januar 2020) ìm Département Marne ìn dr Regioon Grand Est (vor 2016: Champagne-Ardenne). Sa gheert zem Arrondissement Reims un zem Kàntoon Bourgogne. D’ Iiwoohner nännt m’r Benaises [bɛnɛz](info) (fìr d’ Fràuija) un Benais [bɛnɛ](info) (fìr d’ Manner). S’ Dorf Beine ìsch zem äärschta Mol ums Joohr 850 unter’m Nàmma Beina schrìftlig ärwäähnt worra. Dàs Wort schàmmt vum Gàllischa bag, wo „Buacha“ bediitet. S’ Dorf Nauroy ìsch woohrschiins zem äärschta Mol uff Làtiinisch àls Nucaretum ärwäähnt worra. Schpeeter hàt s’ Dorf ìn da Urkunda mehrera Nàmma ghàà: Nueridum (um 850), Nocerium (ànna 1145), Noerium (ànna 1154), Nouroi odd’r Nueroi (ànna 1197), Noeroi (um 1200), Noroy (um 1382), Nourroy (ànna 1436), Naurois (ànna 1652) un schliasslig Nauroy (àb 1740). Ìn da Kìrchabiacher ìsch àwwer àui noh 1382 dr Nàmma Noroy g’schrììwa gsìì. Dr Nàmma schtàmmt vum Schpeetlàtiinischa nucarius („Nussbàuim“) mìt dr Noohsìlwa -etum; ar bediitet somìt äbba „Nussbàuimwàld“. Beine-Nauroy lììgt äbba zwelf Kilomeeter eeschtlig vum Schtàdtzäntrum vu Reims. Umgaa wìrd Beine-Nauroy vu da Nochbergmainda Époye ìm Norda, Selles ìm Norda un Nordoschta, Pontfaverger-Moronvilliers ìm Oschta un Nordoschta, Prosnes ìm Süüda un Süüdoschta, Val-de-Vesle ìm Süüda, Prunay ìm Wäschta un Süüdwäschta,
D’ Autoroute A 34 ìsch a frànzeescha Otobààhn, wo z’ Taissy bii Reims ààfàngt un z’ Sedan andet. Sa ìsch 62 Kilomeeter làng. Neerdlig vu Sedan wìrd sa bis àn dr belgischa Granz vu dr Nàzionààlschtrooss 58 verlängert. Zwìscha Taissy un Charleville-Mézières düat sa sìch mìt da Öiropàschtroossa 46 un 420 däcka. Zallamols ìsch dia Otobààhn „A24 g’nännt gsìì“, wial d’ Otobààhn zwìscha Metz un Schtroossburi schuu dr Nümroo 34 trajt ghàà hàt. 4. Dezamber 1973: Äffnung Villers-Semeuse - Sedan-Ouest (Àbfàhrt 8 - 4) 1990: Äffnung Acy-Romance - Rethel-est (Àbfàhrt 18 - 15) → (N 51) 1995: Äffnung La Francheville - Yvernaumont (Àbfàhrt 9 - 12) Septamber 1999: Äffnung Witry-lès-Reims - Saint-Léonard (Àbfàhrt 24 - D 944) 31. Mai 2000: Äffnung Yvernaumont - Poix-Terron (Àbfàhrt 12 - 13) 20. Dezamber 2002: Äffnung Poix-Terron - Faissault (Àbfàhrt 13 - 14) 20. Dezamber 2003: Äffnung Faissault - Rethel-est (Àbfàhrt 14 - 15) 2006: Äffnung Saint-Léonard - Reims-Cormontreuil (D 944 - A 4) 1. Dezamber 2009: Äffnung Ardennes (Àbfàhrt 14) Charleville-Mézières Reims Sedan d’ A34 (N244) biim Dräiäck Cormontreuil d’ A34 àm Dräiäck mìt’m A4 süüdeeschtlig vu Reims d’ A34 bii Reims d’ A34 bii Witry-lès-Reims d’ Iifàhrt vu dr Otobààhnschtätta Ardennes z’
Dr Markus Hediger, wo am 31. März 1959 z Züri uf d Wält cho isch, isch e Schwiizer Übersetzer und Schriftsteller. Dr Markus Hediger het a dr Universität Züri Romanistik und Literaturkritik studiert und denn langi Zyt as Übersetzer gschaffet und hät Romään und Churzgschichte vom Jacques Mercanton, vom Etienne Barilier, vom Yves Laplace, vo dr Alice Rivaz, dr Yvette Z’Graggen und dr Claire Krähenbühl ond andere übersetzt. Er isch z Rynech ufgwachse und isch i die Neui Kantonsschuel Aarau gange. Sit 1977 schribt er uf Französisch, und zwar Gedicht, wo im Wälsche Verlag Éditions de l’Aire z Vevey erschene und of Dütsch, Italienisch, Spanisch und Arabisch öbersetzt worde send. Ne retournez pas la pierre, romésie (1981–1995), Éditions de l’Aire, Vevey 1996, ISBN 2-88108-437-0. Là pour me souvenir / Qui per ricordare (traduzione di Alberto Panaro e Grazia Regoli), Uswahl vo 17 Gedicht auf Französisch und Italiänisch. Lietocollelibiri, Faloppio 2005, ISBN 88-7848-154-8. En deçà de la lumière romésie II (1996–2007), Éditions de l’Aire, Vevey 2009, ISBN 978-2-88108-886-5. Pour que quelqu’un de vous se souvienne, Alla Chiara Fonte, Viganello Lugano 2013. L’or et l'ombre. Un seul corps, romésies I-III (1981–2016), Vorwort vom René de Ceccatty, Éditions de l’Aire, L’Aire bleue, Vevey
Dr Robert Gleichauf (* 4. April 1914 z Oberndorf am Neckar; † 25. Oktober 1992 au dert) isch e dytsche Bolitiker (CDU) gsii. Dr Robert Gleichauf isch am 4. April 1914 z Oberndorf am Neckar as Suhn vun ere Arbaiterfamilie uf d Wält chuu. No dr Volksschuel het er Mächaniker gleert. Syter 1928 het er as Mächaniker bi dr Mauser-Werke AG z Oberndorf gschafft un isch dert speter Wärchsmaischter in dr Versuechsabdailig gsii. Zwische dure het er zai Johr lang Wehrdienscht glaischtet. Syter anne 1946 isch dr Gleichauf Bedribsrotsvorsitzer vu dr Mauser-Werke AG gsii. No dr Demontage vum Bedrib het er syt Oktober 1949 as Aagstellte bim Arbetsamt z Rautweil in dr Näbestell Oberndorf gschafft. Dert het er si dr Dytsche Aagstellte-Gwärchschaftv (DAG) aagschlosse. Am 25. Oktober 1992 isch er in syre Haimetstadt gstorbe. Dr Robert Gleichauf isch ghyrote gsii un het elf Chinder ghaa. Dr Gleichauf isch anne 1947 in d CDU yydrätte, isch Ortsvorsitzer vu dr Chrischtdemokrate z Oberndorf gsii un isch speter zum stellverdrättende Landesvorsitzer vu dr CDU Wirttebärg-Hausezollre gwehlt wore. Är isch vu 1949 bis 1968 Mitglid vum Oberndorfer Gmairot gsii un het bis 1962 as stellverdrättende Burgermaischter vu dr Stadt amtiert. Vu 1948 bis 1968
D’ Warsan Shire (* 1988 z’ Nairobi, Kenia) ìsch a somààlisch-britischa Dìchtera. Sa hàt dr àfrikàànischa Dìchtungspriis vu dr Brunel-Üniwärsiteet g’wunna. D’ Warsan Shire ìsch ànna 1988 ìn Kenia ìn’ra somààlischa Fàmìlia-n-uff d’ Walt kumma. Mìt ainem Joohr ìsch sa mìt ìhrer Fàmìlia ìn Anglànd gànga ge laawa. Ìhr Schtüdium ìn kreàtiiva Schriiwa hàt sa mìt’ma Bachelor àbg’schlossa. Jez laabt sa z’ Los Angeles zamma mìt ìhrem Ehamànn Andres Reyes-Manzo un ìhra zwai Kìnder. Ànna 2011 hàt d’ Warsan Shire d’ Gedìchtsàmmlung Teaching My Mother How To Give Birth ìm Verlààg flipped eye loo veräffentliga. Ànna 2015 ìsch a greesser Gedìchtbànd biim gliicha Verlààg ärschììna. Ìn dr Zwìschazitt hàt d’ Sangera Beyoncé a pààr Gedìchta üss dr Shire ìhrem äärschta Bànd uff’m Àlbum Lemonade àls Zwìschatäkschta b’nutzt. D’ Beyoncé hàt ìhr Wark wälla b’nutza, wu sa ìhr Gedìcht For Women Who Are Difficult to Love g’laasa hàt. Ànna 2020 hàt sa ìn dr Shire ìhra Gedìchter ìm Film Black Is King b’nutzt. D’ Warsan Shire ìsch rund um d’ Walt iiglààda worra, fìr ìhra Täckschta laasa — unteràndrem ìn Diitschlànd, Itààlia, Nordàmerikà, Süüdàfrikà un Kenia. Ìhra Gedìchta sìnn ìn zàhlriicha Zittschrìfta-n-ärschììna, wia-n-em Poetry Review, Magma un Wasafiri, so wia ìn
D Adelheid Morath (* 2. Augschte 1984 z Neistadt) isch e dytschi Radsportleri im Beraich Cross-Country-Mountainbikesport (CC) un zwoofachi Olympioniki (2008, 2012). D Morath isch z St. Märge ufgwagse. As Juniori isch si 2002 bi dr Dytsche Junioremaischterschafte Maischteri im Cross-Country XCO wore un Sibti bi dr Juniore-Europamaischterschafte z Züri un 15. bi dr WM z Kaprun. Syt 2003 startet d Morath im Elite-Beraich. 2005 isch d Fryburgeri Elfti bi dr Wältmaischterschaft z Livigno wore un isch dodermit uf ire bescht Blatz bi re Wältmaischterschaft im Cross-Country XCO chuu. Dernäbe het si mit Bronze im Cross-Country-Marathon XCM zum erschte Mol e Medaille bi dr Dytsche Mountainbike-Maischterschafte gwunne. Z Blankenburg im Harz het si 2007 e Ränne in dr MTB-Bundesliga gwunne un dodermit fir ire Rä#nnteam dr erscht Siig iberhaupt. Derzue isch d Morath Zwooti bim Worldclass MTB Challeng wore]. 2008 isch si derni au s erscht Mol uf em Podium vu dr Dytsche Maischterschafte im XCO gstande. Zum Vorberaite uf di Olympische Summerspiil 2008 vu Peking isch d Morath Sportsoldati bi dr Bundeswehr wore. In dr Qualifikazion sälber het si nume di halb Norm gschafft. Si het aber au mit ire Laischtige in dr Joor vor dr Spiil ire Bydrag
Stäge isch e Gmei im Südschwarzwald im Landkreis Brisgau-Hochschwarzwald (Bade-Wirddeberg, Dytschland) Die im Sidlungsgürtel vu Friburg im Brisgau im obere Dreisamdal gläge Gmei befindet sich im Naturpark Südschwarzwald ugfähr 8 km (Luftlinie) öschtlich vum Friburger Stadtzentrum un wird vum Eschbach, eme Dreisamzuefluss, durflosse. Sälli breitet sich nördlich vum Zämmefluss vu Rotbach un Wagesteigbach zue dr Dreisam us. Stäge bestoht us dr Ortsdeiler Stäge (Ort) mit dr Sidlige Stäge, Wiler, Ober- un Underbirke un Rächtebach, Eschbe (Dreisamdal) un Widdedal Dr Hauptort Stäge glideret sich witter in die Asidlunge Stäge, Wiler, Ober- un Underbirke sowie Rächtebach. Dr ursprünglich Kern het d Herrschaft Wiler bildet. Sit em 14. Johrhundert isch sälli bi verschidene vorderöschtrichische Adelsfamilie gläge bis d Freiherre un spätere Grafe vu Kageeck als ledschdi Grundherre in s Dreisamdal kumme sin. Anno 1810 isch dr Ort im Grossherzogtum Bade zuegordnet un zuenächscht im Stabsamt St. Peter un 1819 im Landamt Friburg zuedeilt worre. 1890 isch schliesslich Rächtebach, wo noch dr Schnewlin vu Landeck ghört het, mit Stäge vereinigt worre. S Eschbachdal mit sine Sitedäler isch anno 1112 erstmols erwähnt worre un het zu eme Deil vum Kloschter St.Peter uff em Schwarzwald ghört. Dr zweit Deil, zerscht Dinghof vum Kloschter Eisidle, isch schliesslich
D Annika Knoll (* 6. Novämber 1993 z Ditisee-Neistadt) isch e eemoligi dytschi Biathleti. D Annika Knoll isch e Dochter vu dr Angela un em Jürgen Knoll, wu z Fridewiler dr Gaschhof Steppacher fiere. Si het im Alter vu acht Johr mit em Biathlonsport aagfange, vorhär het si scho Skilanglauf gmacht. Si startet fir dr SV Friedenweiler-Rudenberg un isch syt 2010 uf s Skiinternat Furtwange gange, wu si 2013 mit em bstandene Abitur verloo het. Syt Summer 2013 het si zum Zoll-Ski-Team ghert. Nodäm si zwai Johr lang z Ruhpolding gläbt un im dertige Olympiastützpunkt in dr Chiemgau-Arena trainiert ghaa het, isch si aafangs 2017 wider in Schwarzwald retuurchuu un het z Furtwange mit irem Trainer Roman Böttcher trainiert. Ire internazional Debüt het d Knoll bi dr Biathlon-Juniorewältmaischterschafte 2012 z Kontiolahti gee, wu si 16. im Ainzel un 15. bim Sprint woren isch. Im Verfolgigsränne het si si mit nume aim Schießfähler hinter dr Grete Gaim un dr Julia Ransom uf dr dritt Blatz verbesseret. Im Stapfleränne bisch si mit dr Luise Kummer un dr Marie Heinrich uf dr fimft Rang chuu. 2013 isch si z Obertilliach 18. im Sprint un 28. in dr Verfolgig wore. Z Presque Isle het
Dr Scarlxrd [skɑːlɔːd], bìrgerlig dr Marius Lucas-Antonio Listhrop (* 19. Jüüni 1994 z’ Wolverhampton, Anglànd), ìsch a britischer Rapper, Sanger, Müüsikànt un ehamooliger YouTuber. Ar ìsch bekànnt fìr sii Müüsikschtiil, wo era Mìschung üss Metal un em Hip-Hop-Subgenre Trap dàrschtällt. Dr Listhrop schtàmmt üss’ra ghanaisch-jamaikàànischa Fàmìlia. Ar hàt siina Kàrriar àls Webvideoproduzänt uff YouTube unter’m Nàmma Mazzi Maz ààgfànga: Ar hàt Vlogs ìwwer siim Àlltààgslaawa veräffentligt. Ar hàt àui Videos mìt àndra YouTube-Pärseenlikaita wia-n-em Sam Pepper un em Caspar Lee gmàcht. Vum And 2013 bis Mìtta 2014 ìsch dr Listhrop zamma mìt’m Sam Pepper uff’ra waltwitta Comedy-Müüsiktour mìt’m Nàmma „WDGAF Tour“ (We don't give a Fuck Tour) gsìì. Ànna 2014 hàt’r d’ Nu-Metal-Bànd Myth City grìnda un ìsch dr Frontmànn vu dr Grupp worra. S’ Genre vu dr Bànd hàt’r àls Mìschtung zwìscha Rap un Grindcore bschrììwa. Myth City hàt àm 28. Hornung 2015 ìhra EP „Myth City“ veräffentligt. Ìm Àuigscht 2016 hàt dr Listhrop unter’m Nàmma Scarlxrd zem äärschta Mol a Müüsikvideo veräffentligt, wu-n-’r ohna Màska düat rappa. Bis And 2016 hàt’r zwait wittera Àlba uff dr Màrkt gebrocht, d’runter sii Àlbum Scarlxrd (ìn jàpàànischa Schrìftzaicha スカー藩主) un RXSE. Geega-n-And 2016 hàt’r zwai näija Àlba uff dr Màrkt gebrocht,
Grundbegriffe der Psychologie von heute isch es Sachbuech, wo der Hans Martin Sutermeister 1976 veröffentlicht het. Es basiert uf ere Vortragsreihe a der Volkshochschuel Bärn. „Wär einisch vo dere Lideschaft packt isch, ‘psychologisch’ de Sache uf e Grund z go, hinter d Fassade vom Alltagsläbe z luege, dä muess, wie bimene spannende Kriminalroman, witerläse. Wie n ich in ‘Psychologie und Weltanschauung’ früecher scho gschribe ha, isch aber Psychologie im Grund gno meh as das. Sie isch für dä, wo sich es umfassends Wältbild, e verantwortigsbewussti ‘Wältaschauig’ ufbaue will, um sim Läbesplan Sinn und e Richtig z gäh, e unerlässlechi Grundlag.“ S Ziel vom Sutermeister isch gsi, die populäri Psychologie, wo sich hauptsächlech uf beschribendi Vermögenspsychologie konzentriert het, z kritisiere. Der Sutermeister het Bischpil us em tägliche Läbe gno und dorum isch sis Buech stellewis autobiografisch. Der Neurolog Otto Scrinzi het s Buech globt und d Psychologin Rosemarie Doms hets as „Hilf für e psychologisch Laie“ bezeichnet. D Psychologe Rémy Droz und Hans Szewczyk händs as unfreiwilligi Parodie vo der populärwüsseschaftleche Soziobiologie kritisiert. Volltext i de „e-helvetica“ vo der Schwizerische Nationalbibliothek ES 208 (1): Em Sutermeister sis Handexemplar i der Burgerbibliothek Bärn Sutermeister: Grundbegriffe der Psychologie von heute, 1976, S. 1.
Staufe im Brisgau lit im Landchreis Brisgau-Hochschwarzwald in Bade-Württeberg. D'Stadt Staufe het 8503 Iwohner (Stand: 31. Dezember 2022) un bildet zämme mit dr Gmei Minsterdal e Gmeiverwaltigsverband un mit dr Stadt Bad Chrozige e Middelzentrum südlich vu Friburg. Staufe lit am Fuess vum Schwarzwald am Usgang vum Minsterdal. S'Schwarzwalddal vum Nöimage got do direkt in d'Rhiebeni yber, d'Vorbergzone vum Schwarzwald isch wäniger usprägt. Nördlich vum Dalusgang dominiert dr sich steil Schlossberg (Staufemer Bergli), südweschtlich fangt d'Hüegellandschaft vum Markgräflerland a. Staufe lit somit uf dr Grenze vu zwei Natur- un Wirtschaftsrüm; zum eine dr Rhiebeni bzw. dr Vorbergzone mit em Abau vu Fruucht, Wiräbe un Obst, zum andere em dur Viihhaltig un Forstwirtschaft un in früehere Zitte dur Bergbau prägte Schwarzwald. Dr geographischi Gliderig entspricht d'Lage uf dr Schwarzwaldrandverwerfig als tektonischi Gränze zwische christallinem Grundgebirg, wo glazial yberformt isch, un em Oberrhigrabe. Die zum Schwarzwaldchamm astigende Höchezüg besten vornämmlich us Gneise mit igschlossene Porphyre, d'Dalebeni us vum Nöimage aglagerte Schotterfläche. Dr wäge sinere Form menkmol fälschlich als Vulkanchegel bezeichnet Schlossberg bestoht as Deil vu dr Vorbergzone hauptsächlich us Muschelchalchscholle; in dr Vorbergzone trätte witterhi Buntsandstei, Keuper, Dogger un Lias sowie aglagerter Löss uf. Nooch siibe Bohrige fier Erdwärmenutzig, wo bis 140m
D Leonie Maria Walter (* 17. Jänner 2004 z Fryburg) isch e dytschi Biathleti un Skilanglaiferi. D Leonie Walter trainiert bim SC St. Peter un dritt bi nordische Skiwettkämpf as sääbehinderti Athletin in dr Startklass B2 mit irem Beglaitlaifer Pirmin Strecker aa. Mitti 2023 het si ire Beglaitlaifer gwägslet, syterhär lauft si mit em Christian Krasmann. Syt 2019 ghert si em Nazionalkader aa un wird vum Ralf Rombach trainiert. Bi dr Nordische Skiwältmaischterschafte vu dr Behinderte 2021 z Lillehammer het si as beschti Blatzierige im Biathlon iber 12 Kilometer un im Langlauf in dr Stapfle in bode Ränne dr 5. Rang gschafft. Bi dr Winter-Paralympics 2022 z Peking het si im Biathlonränne iber 10 Kilometer d Goldmedaille gwunne. Iber 6 Kilometer, 12 Kilometer un im Langlauf iber 15 Kilometer het si hinter dr Oksana Schyschkowa un dr Linn Kazmaier drei Mol d Bronzemedaille gwunne. Bi dr Wältmaischterschafte 2023 z Östersund het si zäme mit em Pirmin Strecker zwoo Gold-, zwoo Silber- un zwoo Bronzemedaille gwunne. Bi dr Biathlon-Wältmaischterschaft 2024 z Prince George (Kanada) het d Leonie Walter zäme mit em Christian Krasman 3 Silbermedaille im Sprint, im Ainzelwettbewärb un im Verfolgigsränne gwunne. Im Team-Sprint hän si Silber gwunne. 2022: Silbernes
A Modäll (üss’m Anglischa model) odd’r Mannequin [ˈmanəkɛ̃](info), àui Vorfiahrdààma bzw. Vorfiahrhärr, ìsch a Pärsoon, wo sìch üss kìnschtleriga odd’r kommerziälla Grìnda làsst àbbìlda odd’r filma odd’r äbbis presantiart, obwoohl sa dur ìhra Hàndlunga kää bsundera Schäpfungsheecha-n-ärfìllt. D’ maischta Modälls waara-n-ìwwer Modällàgantüüra vermìttelt, wo d’rfìr a Tail vu dr Vergiatung (ìn Diitschlànd normààlerwiis äbba 20 Prozant, ìn àndra Lander àwwer àui bis züa 50 Prozant (z. B. ìm Frànkrììch)) àls Àgantüürprowisioon (AP) ärhàlta. D’ AP wìrd normààlerwiis züasatzlig zem verainbàrta Modällvergiatung g’rachnet. In Diitschlànd hann sìch ainiga Àgantüüra ìm Verbànd VELMA orgànisiart. M’r wìrft dr Moodaìndüschtrii hüüfig vor, numma sehr schlànka Modälls üssz’wäähla un domìt d’ Mààgersucht z’ färdra. D’ Brancha versüacht, geega dia Vorwurf z’ wìrka. Ànna 1999 hàt dr Moodaexpert Michael Gross gsajt, àss Prostitution un Drooga ìn vììla öiropäischa un àmerikàànischa Modällàgantüüra verbraita sìnn. Àui àndra Kwalla hann ìwwer d’ Bnutzung vu Drooga ìn dr Moodaìndüschtrii b’rìchta. Ìm Harbscht 2007 hàt d’ New York Times kritisiart, àss fàscht àlla groossa Moodakonzärna schwàrza Modälls vu da Làuifschtaaga verbànnt häjga. Noch ànna 1988 hàt dr Moodaschäpfer Yves Saint Laurent d’ frànzeescha Moodazittschrìft Vogue d’rzüa gezwunga, em schwàrza Modäll Naomi Campbell a Plàtz uff dr Tìtelblàtt vum Moodamàgàziin z’ gaa.
D Ramona Straub (* 19. Septämber 1993) isch e ehmoligi dytschi Skigumperi, wu fir dr SC Langenordnach aadrätten isch. Ire grescht Erfolg isch dr Wältmaischtertitel mit dr Mannschaft bi dr Wältmaischterschafte 2019 z Seefeld in Tirol gsii. In ire erschte Saison 2006/07 im Continental Cup isch si in dr Gsamtwärtig uf dr 57. Blatz chuu. Z Pöhla 2009 het si mit Blatz fimf ire bescht Ainzelergebnis ghaa. Bi dr Dytsche Maischterschafte z Garmisch-Partenkirchen 2009 het si Bronze gwunne un bi dr Juniorewaltmaischterschafte 2009 z Štrbské Pleso isc si uf dr segst Blatz chuu. D Straub het 2009 bi dr OPA-Spiil z Baiersbronn dr dritt Blatz gholt. Anne 2010 het si d Gsamtwärtig vum Dytschlandpokal gwunne. In dr Saison 2010/11 het d Straub im Ladies Cup d Gsamtärtig in dr Kategory Juniorene gwunne. Am 7. Jänner 2012 het si ire Debüt im Wältcup gee un isch doo 26. wore. Bi ire dritte Juniorewältmaischterschafte 2012 z Erzurum het si im Team d Silbermedaille gwunne un isch im Ainzel 18. wore. 2012 het si zwai Gimp im Alpecup z Aisele gwunne. Bi dr Dytsche Maischterschafte 2012 z Hinterzarte het si d Bronzemedaille im Ainzel gwunne. In dr Gsamtwärtig vum Continental Cup 2012/13 isch
D Baikal-Amur-Magischtralè (abchürzt BAM, russisch Байка́ло-Аму́рская магистра́ль / БАМ) isch è Ysèbaaschtrèggi, wo i dè sibirischè Stadt Taischet vo dè Transsib abzwygt un i dè Stadt Sowetskaja Gawan am Pazifischè Ozean uffhört. Nõch èm Schaffè vo dè Infraschtruktur (Zuèfaartswäg, Sidligè) ab dè 1930er Johr hèt mò 1974 mit èm Bau aagfangè. 1984 sin diè beidè Strèggèändè vo Oscht un Wescht voraadribbè un vobundè worrè. Dè durrèlaufende Bedryb isch anno 1989 uffgnõ worrè. D BAM volauft nördlich un öppè parallel zuè dè Transsib. Diè mittlèrè Strèggèabschnitt vo dè BAM lyt 400 bis 500 km nördlich vo dè Transsib. Öppè 1800 Kilometer vo dè Magischtralè ligèd in Oschtsibiriè, diè räschtlichè 2480 Kilometer volaufèd durch dè Färne Oschtè. D BAM gòt übber meerèri Flüss wèg, wo zuè dè längschtè Flüss vo Russland ghörèd, u. a. d Angara un d Ström Lena un Amur. 20 Kilometer vo sèllèrè Strèggi volaufèd dirèkt am Nordufer vum Baikalsee. D Magischtralè füürt durch è baar hochi Bärgzüüg, z.B. s Stanowoihochland odder dè Sichote-Alin. S Stanowoihochland wörd durch dè Seweromuisker Dunnel unterquert – dè längschte Ysèbaadunnel vo Russland. Ärschti Blään für s Yrichtè vum Baikal-Amur-Gau für dè Vokeer sin schu am Aafang vum 19. Johrhundert entworfè worrè, unter anderem
Jonchery-sur-Vesle [ʒɔ̃ʃʁi syʁ vɛl](info) ìsch a frànzeescha Gmainda mìt 1843 Iiwoohner (Schtànd: 1. Januar 2020) ìm Département Marne ìn dr Regioon Grand Est. Sa gheert zem Arrondissement Reims un zem Kàntoon Fismes-Montagne de Reims. D’ Iiwoohner nännt m’r Joncaviduliennes [ʒɔ̃kavidyljɛn](info) (fìr d’ Fràuija) un Joncaviduliens [ʒɔ̃kavidyljɛ̃](info) (fìr d’ Manner). S’ Dorf Jonchery-sur-Vesle lììgt wäschtlig vu dr Schtàdt Reims äntlàng dr Nàzionààlaschtrooss 31 (wo uff Rouen fàhrt). Umgaa wìrd Jonchery-sur-Vesle vu da Gmainda Breuil-sur-Vesle ìm Norda, Prouilly ìm Nordoschta, Courcelles-Sapicourt ìm Süüdoschta, Branscourt ìm Süüda, Vandeuil ìm Süüdwäschta un Montigny-sur-Vesle ìm Nordwäschta. Durs Dorf fliasst d’ Vesle, a Naawafluss vu dr Aisne. Z’ Jonchery-sur-Vesle ìsch a SNCF-Bààhnhoof uff dr Bààhnschträcka Soissons–Givet. Im Joohr 2022 sìnn äbba 122.000 Gascht dur d’ Hàltaschtälla gfààhra. dr Pàrk Charles-de-Gaulle àn dr Schtälla vum ehamooliga Schlossgàrta gsìì. dr britischa Soldààtafrììdhoof, wu 366 Soldààta (drunter 266 Unbekànnta) beardigt sìnn. d’ reemisch-kàthoolischa Kìrìch Saint-Georges. Zallamols ìsch ìn dr Kìrìch a Gmäld vu dr Kriizàbnààhm vum Jesüs Krìschtüs gsìì. S’ Wark ìsch àls Histoorisch Dankmool vu nàzionààler Bediitung klàssifiziart gsìì, àwwer ’s ìsch ìm Äärschta Waltkriag verloora gànga. ìm Dorfzäntrum ìsch a Kriagerdankmool, fìr d’ gschtoorwana Soldààta vum Äärschta un Zwaita Waltkriag eehra. dr Pàrk Charles-de-Gaulle uff’m ehamooliga Schlossgàrta